ขอขอบคุณที่ให้ข้อมูลครับ งานกิจการพิเศษ ฝ่ายเทศกิจ สำนักงานเขตบางซื่อ ขอเรียนให้ท่านทราบว่า ได้รับการร้องขอจากชาวบ้าน คนในชุมชน และประชาชนที่เดินสัญจรบริเวณปากซอยประชาราษฎร์สาย 1 ซอย 20 ถนนประชาราษฎร์สาย 1 โดยขอให้สำนักงานเขตบางซื่อช่วยจัดเจ้าหน้าที่เทศกิจช่วยอำนวยความสะดวกการจราจรและดูแลความปลอดภัยให้กับประชาชน นักเรียน นักศึกษา พระภิกษุ สามเณร ผู้สูงวัย และผู้พิการ เดินข้ามถนนตรงทางม้าลาย เนื่องจากที่ผ่านมาเกิดอุบัติเหตุมีรถเฉี่ยวชนผู้ที่เดินข้ามถนนตรงทางม้าลาย ได้รับบาดเจ็บจนถึงอาการสาหัสจำนวนหลายราย โดยเจ้าหน้าที่จะปฏิบัติหน้าที่ในช่วงเวลาเร่งด่วน ได้แก่ ช่วงเช้า เวลา 06.30 - 08.00 น. และช่วงเย็น เวลา 16.00 - 18.00 น. เพื่อให้ประชาชนได้รับความสะดวกและปลอดภัยในชีวิตและทรัพย์สิน ทั้งนี้ ยังได้รับการขอบคุณและชื่นชมจากประชาชนที่สัญจรบริเวณดังกล่าวและจากการประชุมคณะกรรมการชุมชนเขตบางซื่อ  อนึ่ง ในช่วงเวลาเร่งด่วนการจราจรหนาแน่นและคับคั่งการเป่านกหวีดเป็นการให้สัญญาณเสียงบังคับให้รถหยุดและการเดินรถได้ดีที่สุด ตามวิธีการปฏิบัติหน้าที่การจราจร อย่างไรก็ตามจะได้กำชับเจ้าหน้าที่ควบคุมระดับเสียงการเป่านกหวีดให้อยู่ในระดับที่เหมาะสมและให้เกิดประโยชน์สูงสุดต่อประชาชนและส่วนรวมต่อไป  #เทศกิจเป็นมิตรกับทุกคน จริงจัง จริงใจ รับใช้ประชาชน#
เป่านกหวีดเสียงดังรบกวน
ในส่วนเจ้าหน้าที่เทศกิจ อยากขอให้เจ้าหน้าที่เป่าเสียงค่อยลง โดยใช้กระบองไฟจราจรหรือถือธงช่วย และอยากให้ทางหน่วยงานที่เกี่ยวข้อง ตีเส้นแถบเทอร์โมพลาสติกชะลอความเร็วรถในช่วงทางข้ามดังกล่าวในอนาคตเพื่อทดแทนการใช้เจ้าหน้าที่ได้บ้าง